- Hosea
- <
- 3
- >

3
Hosea anodzokerana nomukadzi wake
1 Jehovha akati kwandiri, “Enda, unodazve mukadzi wako, kunyange achidiwa nomumwe uye ari chifeve. Umude sokuda kunoita Jehovha vaIsraeri, kunyange vachitendeukira kuna vamwe vamwari vachida makeke akaereswa ane marezini.”
2 Saka ndakamutenga namashekeri gumi namashanu* 3:2 magiramu angaita 170 esirivha neinenge homeri nereteki† 3:2 marita angaita 330 rebhari. 3 Ipapo ndakati kwaari, “Unofanira kugara neni kwamazuva akawanda; haufaniri kuva chifeve kana kudanana nomumwe murume, uye ndichagara newe.”
4 Nokuti vaIsraeri vachagara mazuva mazhinji vasina mambo kana muchinda, vasina chibayiro, vasina shongwe, efodhi kana chifananidzo. 5 Mushure maizvozvo vaIsraeri vachadzoka vagotsvaka Jehovha Mwari wavo naDhavhidhi mambo wavo. Vachauya vachidedera kuna Jehovha nokumaropafadzo ake mumazuva okupedzisira.

- Hosea
- <
- 3
- >

*3:2 3:2 magiramu angaita 170

†3:2 3:2 marita angaita 330

© 2017 Biblica